
           REPUBLIKA HRVATSKA
KOPRIVNIČKO-KRIŽEVAČKA ŽUPANIJA
     OPĆINA PODRAVSKE SESVETE
    Povjerenstvo za provedbu natječaja 

KLASA: 112-02/23-01/03
URBROJ: 2137-24-01-21-2
Podravske Sesvete, 13. rujna 2023.

OBAVIJEST I UPUTE ZA KANDIDATE

	U „Narodnim novinama“ broj 107/23. od 15. rujna 2023. godine i na stranicama Hrvatskog zavoda za zapošljavanje od 12. rujna 2023. godine objavljen je javni natječaj za prijam u službu u Jedinstveni upravni odjel Općine Podravske Sesvete, na radno mjesto „viši stručni suradnik za financije i računovodstvo“ – 1 izvršitelj/ica.

	Natječaj traje od 15. rujna 2023. do 25. rujna 2023. godine.
	Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

	Opis poslova:
-	prati propise vezane uz djelokrug rada, 
-	sudjeluje o odabiru projektanta, revidenta, nadzornog inženjera, ovlaštenog inženjera geodezije i drugih osoba koje obavljaju poslove vezane za prostorno uređenje i gradnju, 
-	povezuje i usklađuje rad projektanta, revidenta, nadzornog inženjera, ovlaštenog inženjera geodezije i arhitekta vezano na poslovima izrade idejnog projekta, glavnog projekta te izvedbenog projekta, 
-	izrađuje nacrt Proračuna Općine Podravske Sesvete te njegovih izmjena i dopuna, 
-	izrađuje nacrt financijskog plana te njegovih izmjena i dopuna za proračunskog korisnika Općine, 
-	izrađuje polugodišnji i godišnji obračun proračuna te financijskih planova Općine i proračunskog korisnika Općine 
-	izrađuje godišnje i periodične financijske izvještaje proračuna, 
-	likvidira, kontira i knjiži financijsku dokumentaciju proračuna, 
-	likvidira knjigovodstvenu dokumentaciju pravnih osoba kojima je osnivač Općina, 
-	obračunava plaće za djelatnike Općine i pravnih osoba kojima je osnivač Općina, ispisuje virmane za plaće, izrađuje obrasce vezane za plaću, 
-	obračunava naknade za drugi dohodak  Općine i proračunskog korisnika Općine, ispisuje virmane za drugi dohodak, izrađuje obrasce vezane za drugi dohodak, 
-	sudjeluje u pripremanju akata iz svoje nadležnosti, za općinskog načelnika i Općinsko vijeće,  uz nadzor i upute pročelnika, 
-	vodi potrebne evidencije za praćenje realizacije projekata  	
-	vodi evidencije, izrađuje planove i druge akte te koordinira u područjima brige o djeci, socijalne skrbi, odgoja i osnovnog obrazovanja, kulture, tjelesne kulture i sporta, 
-	vodi evidencije, izrađuje planove i druge akte te koordinira u područjima društvenih djelatnosti 
-	obavlja i druge poslove po nalogu pročelnika. 
-	izrađuje izvješća iz područja fiskalne odgovornosti, zakona o proračunu, te druge zakonske akte iz djelokruga radnog mjesta 
-	vrši objavu akata iz svog djelokruga rada na web stranicama Općine 
-	obavlja i druge poslove po nalogu pročelnika i općinskog načelnika 
	
	Podaci o plaći:
Člankom 1. Odluke o 3. Izmjeni odluke o određivanju koeficijenta za obračun plaće službenika i namještenika u Jedinstvenom upravnom odjelu Općine Podravske Sesvete („Službeni glasnik Koprivničko-križevačke županije“ broj 14/19, 14/21, 10/23, 18/23) utvrđen je koeficijent za predmetno radno mjesto 2,45 i osnovice za obračun plaće u visini od 570,00 eura sukladno članku 3. Odluke o određivanju osnovice za obračun plaće službenika i namještenika u Jedinstvenom upravnom odjelu Općine Podravske Sesvete („Službeni glasnik Koprivničko- križevačke županije“ broj 12/18, 18/23).
Slijedom navedenog plaća čini umnožak osnovice za obračun plaća i koeficijenta složenosti poslova uvećan za 0,5 % za svaku navršenu godinu radnog staža.

	Prethodna provjera znanja i sposobnosti:

	Kandidati koji ispunjavaju formalne uvjete iz natječaja pristupaju prethodnoj provjeri znanja i sposobnosti putem pisanog testiranja i intervjua, a po potrebi i putem provjere praktičnog rada. Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. 
Kandidati koji ne mogu dokazati identitet ne mogu pristupiti prethodnoj provjeri. Postupak testiranja i intervjua provest će Povjerenstvo za provedbu natječaja.
Vrijeme održavanja prethodne provjere znanja i sposobnosti kandidata bit će objavljeno na web-stranici Općine Podravske Sesvete (https://www.podravske-sesvete.hr/) najkasnije pet dana prije održavanja provjere.
	

	Pravni izvori za pripremu kandidata (pisano testiranje): 

       Opći dio:
1. Zakon o lokalnoj i područnoj (regionalnoj) samoupravi Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09.,150/11., 144/12., 19/13.-pročišćeni tekst., 137/15.-ispravak, 123/17, 98/19. i 144/20)
2. Zakon o službenicima i namještenicima u lokalnoj i područnoj(regionalnoj)
samoupravi („Narodne novine“ broj 86/08., 61/11, 4/18. i 112/19),
3. Statut Općine Podravske Sesvete (“Službeni glasnik Koprivničko-križevačke županije” broj 5/13, 4/18, 12/18, 11/20 i 4/21) 

Posebni dio:
1. Zakon o proračunu („Narodne novine“ broj 144/21)
2. Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20,1514/22) 
3. Zakon o porezu na dohodak („Narodne novine“ broj 115/16, 106/18, 121/19, 32/20, 138/20, 151/22)
4. Pravilnik o proračunskim klasifikacijama („Narodne novine“ broj 26/10, 120/13,)
5. Pravilnik o proračunskom računovodstvu i Računskom planu („Narodne novine“ broj 124/14., 115/15., 87/16, 3/18. i 126/19)
6. Pravilnik o financijskom izvještavanju u proračunskom računovodstvu („Narodne novine“ broj 3/15., 93/15., 135/15., 2/17., 28/17, 112/18. i 126/19, 145/20, 32/21)


	Način obavljanja prethodne provjere znanja i sposobnosti kandidata:
	Prethodnoj provjeri mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete iz Natječaja.
	Smatra se da je kandidat koji nije pristupio prethodnoj provjeri povukao prijavu na Natječaj.
	Postupak testiranja i intervjua provest će Povjerenstvo za provedbu natječaja. O rezultatima testiranja i vremenu održavanja intervjua kandidati će biti obaviješteni.
	Nakon provedenog testiranja i intervjua, Povjerenstvo za provedbu natječaja utvrđuje rang listu kandidata prema ukupnom ostvarenom broju bodova.
	Povjerenstvo dostavlja pročelniku Jedinstvenog upravnog odjela Izvješće o provedenom postupku koje potpisuju svi članovi Povjerenstva.
	Pročelnik donosi rješenje o prijmu u službu izabranog kandidata. Rješenje o prijmu u službu  izabranog kandidata dostavlja se svim kandidatima prijavljenim na Natječaj.
	Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu.

	Pravila testiranja:
	Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
	Na pisanom testiranju nije dozvoljeno koristiti se literaturom i zabilješkama, napuštati
prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
	Pisano testiranje traje maksimalno 60 minuta.
	Za svaki dio provjere kandidatima se dodjeljuje broj bodova od 1 do 10.
	Intervju će biti proveden samo s kandidatima koji su ostvarili 50% bodova iz područja provjere znanja i sposobnosti na provedenom pisanom testiranju.
	Povjerenstvo za provedbu Natječaja kroz intervju s kandidatima utvrđuje snalažljivost,
komunikativnost, kreativnost, profesionalne ciljeve i motivaciju za rad u Općini Podravske Sesvete.
	 Poziv za testiranje: bit će objavljen, najmanje 5 dana prije održavanja istog, na web stranici www.podravske-sesvete.hr i oglasnoj ploči Općine Podravske Sesvete, Ivana Mažuranića 1.

